Напрыканцы інтэрв’ю кардынал Курт Кох падкрэсьліў важнасьць “экуменізму мучанікаў”, якія, у адрозьненьне ад нашых падзелаў, ужо ў еднасьці. Асабліва важным становіцца гэты асьпект, улічваючы сучасны перасьлед хрысьціянаў у сьвеце. Пра гэта, нагадаў кардынал Кох, Папа Францішак нядаўна размаўляў са Зьверхнікам Копцкай Праваслаўнай Царквы Патрыярхам Тодарам (Тавадрасам) II: “Мы можам маліцца да ўсіх гэтых нашых сьвятых і мучанікаў, якія ў небе, і яны могуць дапамагчы нам знайсьці еднасьць тут, на зямлі”.